
JEGYZŐKÖNYV

Mór Városi Önkormányzat Képviselő-testülete
Pénzügyi Bizottságának

2026.07.24-i soron kívüli nyilvános üléséről

Meghozott döntések:

237-242/2026. (VII.24.) határozat

JEGYZŐKÖNYV
mely készült: Mór Városi Önkormányzat Képviselő-testülete Pénzügyi Bizottságának 2026.07.24. napján 07:43 órai kezdettel tartott soron kívüli nyilvános üléséről 
Az ülés helye: 8060 Mór, Szent István tér 6., Móri Polgármesteri Hivatal Kisterme
Jelen vannak:

Bogyó Viktor
bizottság elnöke (az 1. napirend tárgyalása alatt érkezett)

Brichter Józsefné
bizottság tagja (az 1. napirend tárgyalása alatt érkezett)
Horváth Márk



bizottság tagja
Klockné Németh Ildikó


bizottság tagja

Papné Fersch Erika



bizottság tagja
Schmidt Roland
bizottság tagja 
Dr. Taba Nikoletta



jegyző
Stettnerné Süller Edina


jegyzőkönyvvezető
Tanácskozási joggal meghívottak: 

Kőhidi Csilla




önkormányzati irodavezető helyettes
Hajnal Tibor




városfejlesztési igazgató
dr. Horváth Éva



aljegyző, humánügyi irodavezető

Fenyves Péter
polgármester (az 1. napirend tárgyalása alatt érkezett)
Távol maradt:
-----------------------------------

Bogyó Viktor elnök távolléte okán a Pénzügyi Bizottság 314/2024. (X.29.) határozata alapján a bizottság ülését Horváth Márk bizottsági tag kezdi vezetni.
-----------------------------------

Horváth Márk levezető elnök köszöntötte a megjelenteket, megállapította, hogy a Pénzügyi Bizottság határozatképes, tekintve, hogy a 6 megválasztott tag közül 4 tag megjelent, majd az ülést megnyitotta. 
-----------------------------------

A levezető elnök javasolta Klockné Németh Ildikó tagot a jegyzőkönyv hitelesítőjének megválasztani, és szavazásra tette fel a javaslatot.

-----------------------------------

A Pénzügyi Bizottság (4 tagjának jelenlétében) 4 igen szavazattal elfogadta a javaslatot és így a következő döntést hozta:
Mór Városi Önkormányzat Képviselő-testülete

Pénzügyi Bizottsága

237/2026. (VII.24.) határozata

jegyzőkönyv hitelesítő megválasztása tárgyában

A Pénzügyi Bizottság Klockné Németh Ildikó tagot a jegyzőkönyv hitelesítőjének megválasztja.
-----------------------------------

dr. Taba Nikoletta jegyző:
Tájékoztatja a bizottságot, hogy a kiküldött meghívó 3./ napirendi pontjában elírás történt, a helyes cím az alábbi: JAVASLAT 2026. évi Móri Bornapok villamoshálózat kiépítési és üzemeltetési munkáinak elvégzése tárgyú ajánlatkérési eljárás lezárása tárgyában.

A levezető elnök javasolta a kiküldött meghívó szerinti napirend megtárgyalását a jegyző által tett módosítással.
A szavazásra feltett napirendi javaslat:

1.) JAVASLAT 2026. évi Móri Bornapok színpad, hang- és fénytechnika biztosítása tárgyú ajánlatkérési eljárás lezárása tárgyában

2.) JAVASLAT Móri Pitypang Óvoda épület akadálymentes bejárat kialakítása ajánlatkérési eljárás megindítása tárgyában

3.) JAVASLAT 2026. évi Móri Bornapok villamoshálózat kiépítési és üzemeltetési munkáinak elvégzése tárgyú ajánlatkérési eljárás lezárása tárgyában

4.) Egyebek
-----------------------------------

A Pénzügyi Bizottság (4 tagjának jelenlétében) egyhangú 4 igen szavazattal elfogadta a levezető elnök napirend tárgyában ismertetett javaslatát és így a következő döntést hozta:

Mór Városi Önkormányzat Képviselő-testülete

Pénzügyi Bizottsága

238/2026. (VII.24.) határozata

napirend elfogadása tárgyában

A Pénzügyi Bizottság a 2026. július 24-i soron kívüli nyilvános ülése napirendi pontjait az alábbiak szerint fogadta el:
1.) JAVASLAT 2026. évi Móri Bornapok színpad, hang- és fénytechnika biztosítása tárgyú ajánlatkérési eljárás lezárása tárgyában

2.) JAVASLAT Móri Pitypang Óvoda épület akadálymentes bejárat kialakítása ajánlatkérési eljárás megindítása tárgyában

3.) JAVASLAT 2026. évi Móri Bornapok villamoshálózat kiépítési és üzemeltetési munkáinak elvégzése tárgyú ajánlatkérési eljárás lezárása tárgyában

4.) Egyebek
-----------------------------------

Napirendek tárgyalása:
1. napirend: JAVASLAT 2026. évi Móri Bornapok színpad, hang- és fénytechnika biztosítása tárgyú ajánlatkérési eljárás lezárása tárgyában
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester
Horváth Márk levezető elnök:
Elmondja, hogy aggályai vannak, mivel a nyertes pályázó árbevétele nem éri el mindkét évben az 50 mFt-ot. 

dr. Taba Nikoletta jegyző:

Válaszában tájékoztatja a bizottságot, hogy a feltételek, amelyek az ajánlattételi felhívásban szerepelnek, egyaránt kiterjednek az ajánlattevőre vagy alvállalkozójára.

Horváth Márk levezető elnök:

Javaslata, hogy kerüljön újra kiírásra a pályázat.
dr. Taba Nikoletta jegyző:

Árbevételt közhiteles nyilvántartásból lehet ellenőrizni, de azt, hogy a színpad és hangtechnika árbevétele mennyi volt, nem lehet hitelesen ellenőrizni. A hivatal kért egy egyszerű nyilatkozatot. Ez a nyilatkozat a kiírás része, amiről a testület döntött. Az RCS Prime a tavalyi, illetve az azt megelőző évben is bonyolította a bornapot. Előtte pedig az a cég volt a bonyolító, ahol az RCS Prime ügyvezetője volt a kapcsolattartó. A bizottság most pedig megkérdőjelezi az alkalmasságát. 3 ajánlat érkezett, amiből 2 volt érvényes, az RCS Prime adta az alacsonyabb ajánlatot, ezért ő a nyertes. 

Papné Fersch Erika bizottsági tag:

Számlákkal esetleg tudná igazolni az árbevételt.
dr. Taba Nikoletta jegyző:
A hiánypótlás ki van zárva, nem tud számlát bekérni az önkormányzat. Még eredménytelen lehet a pályázat, de akkor félő, hogy másodszorra érkezik-e ajánlat.
Horváth Márk.

Javasolja, hogy nyilvánítsa a bizottság eredménytelennek a pályázatot.

dr. Taba Nikoletta jegyző:

Eléggé visszásnak tartja, hogy új alkalmassági feltételeket írjon elő az önkormányzat.

Horváth Márk levezető elnök:
Kérése, hogy az ajánlatokat személyesen vagy e-mailben is le lehessen adni. Legyen nyilvános bontási eljárás felolvasólappal a határidő lejárta után 5 perccel.
---------------------------------

Az elnök 7:51-kor megérkezett, a továbbiakban ő vezeti az ülést.
---------------------------------

Bogyó Viktor elnök:
Az új eljárás határideje legyen július 31. 10 óra

Schmidt Roland bizottsági tag:

Kérdése, hogy miért kell új eljárást indítani?

Bogyó Viktor elnök:

Egyértelművé kell tenni, hogy kizárólag az ajánlattevő vállalkozó tavalyi és tavaly előtti árbevétele legyen 50 mFt.

dr. Taba Nikoletta jegyző:

Jelenlegi kiírásban alvállalkozóval is lehet az alkalmasságot igazolni.

-----------------------------

Brichter Józsefné bizottsági tag és Fenyves Péter polgármester megérkezett 07:55-kor.

-----------------------------
Bogyó Viktor elnök:
Összefoglalja az eddig elhangzottakat.

Brichter Józsefné bizottsági tag:

Kérdése, hogy ha valaki nem felel meg az alkalmassági feltételnek, hogyan merülhet fel a neve nyertesnek? A hivatal miért nem zárja ki?

dr. Taba Nikoletta jegyző:

Felolvassa az alkalmassági feltételeket. A nyilatkozat az a sablon, amit a testület is jóváhagyott. Közhiteles nyilvántartásban nem lehet ellenőrizni a nyilatkozat valódiságát. A kiírás ajánlattevőt vagy alvállalkozót tartalmaz. A hiánypótlás kizárt. Jogilag nincs kifogásolható rész.

Brichter Józsefné bizottsági tag:

Véleménye szerint nem az van az ajánlattételi felhívásban, amit jegyző asszony elmondott.

dr. Taba Nikoletta jegyző:

Az ajánlattételi felhívás alkalmassági feltételei 2 alábontásban szerepelnek. A főcím mindkét alábontásra kiterjed, mely a következő: „Feltételek, melyek fennállása esetén az ajánlattevő, vagy alvállalkozója alkalmas a szerződés teljesítésére (alkalmassági feltételek)”.
Brichter Józsefné bizottsági tag:
Benyújtás napján jelezte jegyző asszonynak, hogy hogyan mehet ki az ajánlatokról az információ? Az ajánlattételi határidőt követően, aznap délután ő már tudta az ajánlati árakat.
dr. Taba Nikoletta jegyző:

A Városfejlesztési- és üzemeltetési iroda 2 dolgozója tudott az ajánlatokról, ők az ajánlattételi határidő lejárta után a Pénzügyi Bizottság elnökének telefonon történt megkeresésére válaszoltak.  Kifelé másnak tájékoztatást nem adtak.
Brichter Józsefné bizottsági tag:

Véleménye szerint nincs rendben az e-mailen küldött ajánlat. A lehetőség adott a csalásra.

dr. Taba Nikoletta jegyző:

Kikérte magának a gyanúsítást. Kéri, hogy ha ilyen szintű bizalmatlanság van a hivatal felé a képviselők részéről, akkor ezen túl az összes eljárás legyen zárt borítékban, ne e-mail formájában történjen a beküldés.

Fenyves Péter polgármester:
Tegnap egyeztetést folytatott. Azt gondolja, hogy az alkalmassági gazdálkodási feltétel bárhogy lett megfogalmazva, az RCS Prime nem alkalmas, nem felel meg. Javasolja, hogy az RCS Prime ajánlata eredménytelennek legyen nyilvánítva.

dr. Taba Nikoletta jegyző:
Alkalmatlan lehet, de eredménytelen nem.

Fenyves Péter polgármester:

Fehérvári Fesztivál Kft.-t kellene választani.

dr. Taba Nikoletta jegyző:

Kéri rögzíteni a jegyzőkönyvben, hogy ez a döntés szabálytalan. 

Felkéri a polgármestert, mint előterjesztőt, hogy döntsön, legyen-e módosítás az előterjesztésben.

Fenyves Péter polgármester:

Az új eljárás hosszadalmas lenne. Felmerül a veszélye annak, hogy nem lesz bornap. 

Schmidt Roland bizottsági tag:

Kiírásnak újra nincs értelme.

Brichter Józsefné bizottsági tag:

Egyetért a polgármesterrel.
Fenyves Péter polgármester:

Nem vállalja fel, hogy estleg felmerüljön, hogy a bornap elmarad. A hivatalt nem tudja elmarasztalni, mert tapasztalatlanok még ebben az eljárásban. Előterjesztőként kéri az előterjesztés módosítását azzal, hogy az RCS Prime a megtett nyilatkozata miatt nem adott megfelelő ajánlatot, ezért válassza ki a testület a Fehérvári Fesztivál Kft.-t nyertes ajánlattevőnek.
Horváth Márk bizottsági tag:

Kéri, hogy a későbbiekben zárt borítékban történjen az ajánlatok beadása.

dr. Taba Nikoletta jegyző:

A jövőben nyílt közbeszerzési eljárás kiírását javasolja, hiszen van az önkormányzatnak közbeszerzési tanácsadója. Az e-mailben történő ajánlat küldését szeretné megszüntetni.
Horváth Márk bizottsági tag:

A vállalkozók véleménye szerint nem bíznak a hivatalban, ezért küldik utolsó pillanatban az ajánlatokat e-mailben.

Bogyó Viktor elnök:

Elfogadja polgármester javaslatát.

Horváth Márk bizottsági tag:

Miért nincs lehetőség hiánypótlásra?

dr. Taba Nikoletta jegyző:

A jövőben lehet rajta módosítani.

A bizottság részéről további kérdés nem hangzott el, így az elnök szavazásra tette fel az alábbi határozat-tervezetet:
Mór Városi Önkormányzat Pénzügyi Bizottsága a „JAVASLAT 2026. évi Móri Bornapok színpad, hang- és fénytechnika biztosítása tárgyú ajánlatkérési eljárás lezárása tárgyában” című előterjesztést megtárgyalta, és az abban foglalt határozat-tervezetet az előterjesztő által tett módosítással, mely alapján a nyertes ajánlattevő a Fehérvári Fesztivál Kft. a Képviselő-testület által történő elfogadásra javasolja.

----------------------------------

A Pénzügyi Bizottság (6 tagjának jelenlétében) egyhangú 6 igen szavazattal elfogadta a határozat-tervezetet, és így a következő döntést hozta:

Mór Városi Önkormányzat Képviselő-testülete

Pénzügyi Bizottsága

239/2026. (VII.24.) határozata

a „JAVASLAT 2026. évi Móri Bornapok színpad, hang- és fénytechnika biztosítása tárgyú ajánlatkérési eljárás lezárása tárgyában” című előterjesztés véleményezése tárgyában

Mór Városi Önkormányzat Pénzügyi Bizottsága a „JAVASLAT 2026. évi Móri Bornapok színpad, hang- és fénytechnika biztosítása tárgyú ajánlatkérési eljárás lezárása tárgyában” című előterjesztést megtárgyalta, és az abban foglalt határozat-tervezetet az előterjesztő által tett módosítással, mely alapján a nyertes ajánlattevő a Fehérvári Fesztivál Kft. a Képviselő-testület által történő elfogadásra javasolja.

-----------------------------------

2. napirend: JAVASLAT Móri Pitypang Óvoda épület akadálymentes bejárat kialakítás ajánlatkérési eljárás megindítása tárgyában
– az írásbeli előterjesztés a jegyzőkönyvhöz csatolva
Előterjesztő: dr. Taba Nikoletta jegyző
dr. Taba Nikoletta jegyző:

Kiegészítése, hogy a benyújtás zárt borítékban történjen, az nem bontható fel a lejáratig felirattal. Nyilvános bontás: 10 óra 5 perc. Ez az eljárás meghívásos, de bármelyikre lehet alkalmazni.

Bogyó Viktor elnök:

Hiánypótlásra legyen lehetőség egy alkalommal.

A bizottság részéről kérdés nem hangzott el, így az elnök szavazásra tette fel az előterjesztés szerinti határozat-tervezetet a jegyző és az elnök által a határozat-tervezet mellékletére vonatkozóan tett kiegészítésekkel.
-----------------------------------

A Pénzügyi Bizottság (6 tagjának jelenlétében) egyhangú 6 igen szavazattal elfogadta az előterjesztésben szereplő határozat-tervezetet a jegyző és az elnök által a határozat-tervezet mellékletére vonatkozóan tett kiegészítésekkel, és így a következő döntést hozta:

Mór Városi Önkormányzat Képviselő-testülete

Pénzügyi Bizottsága

240/2026. (VII.24.) határozata

Móri Pitypang Óvoda épület akadálymentes bejárat kialakítás ajánlatkérési eljárás megindítása tárgyában
Mór Városi Önkormányzat Képviselő-testületének Pénzügyi Bizottsága – az Önkormányzat 2026. évi költségvetésről szóló 2/2026. (II.20.) önkormányzati rendelet 17. § (1) bekezdés c) pontjának cc) alpontja szerinti átruházott hatáskörében az ajánlatkérő önkormányzat részéről ajánlatkérési eljárást indít „Móri Pitypang Óvoda akadálymentes bejárat kialakítása” tárgyában, amelyhez a határozat mellékletét képező Ajánlattételi Felhívást és szerződéstervezetet jóváhagyja.

A Pénzügyi Bizottság felkéri a Jegyzőt, hogy az ajánlattételi dokumentációt az alábbi cégek részére küldje meg.

1./ Sárépszer Építőipari Kft. 

(8051 Sárkeresztes, Móra Ferenc utca 11.)
2./ KULCS Útépítő és Mélyépítő Kft.
(8000 Székesfehérvár Szlovák utca 6.)
3./ D-Tectum Építőipari és Szolgáltató Kft.
(2800 Tatabánya, Búzavirág utca 8.)
4./ PELAPROJECT Kft. 

(2724 Újlengyel, Petőfi Sándor utca 48.)
5./ C és R Közlekedésépítő Kft. 

(8000 Székesfehérvár, Csucskai utca 4.)

6./ GRE-SA Bt.

(8060 Mór, Deák F. u. 69.)

7./ Vértesaljai Kft.

(8060 Mór, Mikes K. u. 4.)

Határidő: 2026.07.28.

Felelős: jegyző ( Városfejlesztési és -üzemeltetési Iroda)

-----------------------------------

3. napirend: JAVASLAT 2026. évi Móri Bornapok villamoshálózat kiépítési és üzemeltetési munkáinak elvégzése tárgyú ajánlatkérési eljárás lezárása tárgyában
– az írásbeli előterjesztés a jegyzőkönyvhöz csatolva
Előterjesztő: dr. Taba Nikoletta jegyző
Klockné Németh Ildikó tag:

Kéri a szavazásból történő kizárását.

---------------------------------

A bizottság részéről kérdés nem hangzott el, így az elnök szavazásra tette fel az alábbi határozat-tervezetet:

Mór Városi Önkormányzat Pénzügyi Bizottsága elfogadja Klockné Németh Ildikó bizottsági tag szavazásból történő kizárását a „JAVASLAT 2026. évi Móri Bornapok villamoshálózat kiépítési és üzemeltetési munkáinak elvégzése tárgyú ajánlatkérési eljárás lezárása tárgyában” című napirendnél.

----------------------------------

A Pénzügyi Bizottság (6 tagjának jelenlétében) egyhangú 6 igen szavazattal elfogadta a határozat-tervezetet, és így a következő döntést hozta:

Mór Városi Önkormányzat Képviselő-testülete

Pénzügyi Bizottsága

241/2026. (VII.24.) határozata

Klockné Németh Ildikó szavazásból történő kizárásáról

Mór Városi Önkormányzat Pénzügyi Bizottsága elfogadja Klockné Németh Ildikó bizottsági tag szavazásból történő kizárását a „JAVASLAT 2026. évi Móri Bornapok villamoshálózat kiépítési és üzemeltetési munkáinak elvégzése tárgyú ajánlatkérési eljárás lezárása tárgyában” című napirendnél.

-----------------------------------

A bizottság részéről kérdés nem hangzott el, így az elnök szavazásra tette fel az előterjesztés szerinti határozat-tervezetet:

----------------------------------

A Pénzügyi Bizottság (6 tagjának jelenlétében - Klockné Németh Ildikó kizárása mellett) egyhangú 5 igen szavazattal elfogadta az előterjesztésben szereplő határozat-tervezetet, és így a következő döntést hozta:

Mór Városi Önkormányzat Képviselő-testülete

Pénzügyi Bizottsága

242/2026. (VII.24.) határozata

2026. évi Móri Bornapok villamoshálózat kiépítési és üzemeltetési munkáinak elvégzése tárgyú ajánlatkérési eljárás lezárása tárgyában
Mór Városi Önkormányzat Képviselő-testületének Pénzügyi Bizottsága a Mór Városi Önkormányzat 2026. évi költségvetéséről szóló 2/2026. (II.20.) önkormányzati rendelet 17. § (1) bekezdés c) pontjának cc) alpontja szerinti átruházott hatáskörében eljárva a 236/2026. (VII.10.) határozatával a „2026. évi Móri Bornapok villamoshálózat kiépítési és üzemeltetési munkáinak elvégzése” tárgyban indított ajánlatkérési eljárást lezárva:

-
azt eredményesnek nyilvánítja,

-
nyertes ajánlattevőként a FERVILL 2000 Kft-t (8060 Mór, Hunyadi u. 25.) választja ki bruttó 10.795.000 Ft értékben,

-
a szerződéskötéshez szükséges forrás az Önkormányzat 2026. évi költségvetésében a „0160080 Kiemelt állami és önkormányzati rendezvények” kormányzati funkció „5533-712-11 Bornap műszaki feltételeinek biztosítása, Szent György műszaki feltételeinek biztosítása” költségsoron biztosított.

Továbbá a Bizottság felkéri a polgármestert az ajánlattételi dokumentáció részét képező szerződéstervezet nyertes ajánlatnak és jelen határozatban foglaltaknak megfelelő aláírására.

Határidő: 2026.07.29.

Felelős: polgármester ( Városfejlesztési és -üzemeltetési Iroda)

-----------------------------------

4. napirend: Egyebek

dr. Taba Nikoletta jegyző:
Az előző ülésen meghiúsult a képviselői vagyonnyilatkozatok felbontása. Kéri ennek pótlását.
Bogyó Viktor elnök:

Kérdése, hogy van-e erre kötelezvény? Mi a határidő?
dr. Taba Nikoletta jegyző:

A törvény hatályos, így azt azonnal végre kell hajtani.

-----------------------------------

A bizottság ezt követően a vagyonnyilatkozatokat tartalmazó zárt borítékokat felbontotta.

-----------------------------------

Mindezek után az elnök a bizottság ülését 8 óra 25 perckor berekesztette.

Bogyó Viktor
Klockné Németh Ildikó

elnök
tag

